Diari Oficial de la Generalitat Valenciana


Sumari del DOGV 4033, del 02-07-2001 (2001/6410)

ACORD de 26 de juny de 2001, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de la Diputació Provincial de Castelló.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4033

Data del DOGV
:   02-07-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/6410


Data del document
:   26-06-2001

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Castelló de la Plana
    * expropiació
    * administració local

ACORD de 26 de juny de 2001, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de la Diputació Provincial de Castelló. [2001/X6410]
  
El Govern Valencià, en la reunió del dia 26 de juny de 2001, adoptà l'acord següent:
  
La Diputació Provincial de Castelló, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del Projecte de millora del traçat de la CV-145 entre la N-340 (Torreblanca) a la CV-10 per Vilanova d'Alcolea.
  
Aquesta declaració d'urgent ocupació es justifica per les següents raons:
  
L'obra de millora del traçat de la CV-145 entre la N-340 (Torreblanca) a la CV-10 per Vilanova d'Alcolea ha de realitzar-se amb celeritat, ja que les obres d'ampliació no admeten demora, no sols per la necessitat de complir els terminis del conveni subscrit amb la Generalitat Valenciana sobre actuacions en la xarxa viària de titularitat provincial, sinó per la urgència de comptar materialment amb dita infraestructura que millora el trànsit rodat en la citada via provincial, i evita zones de perill d'accidents, la qual cosa justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, alguns d'ells van presentar al·legacions que van ser resoltes per la Comissió de Govern de la corporació. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això i de conformitat amb les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Justícia i Administracions Públiques, el Govern Valencià
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per la Diputació Provincial de Castelló per a l'execució del Projecte de millora del traçat de la CV-145 entre la N-340 (Torreblanca) a la CV-10 per Vilanova d'Alcolea.
  
El present acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions als sols efectes d'esmenar possibles errors que s'hagen produït en relacionar els béns afectats per la urgent ocupació.
  
Aquest acord posa fi a la via administrativa, en virtut de l'article 109.c) de la Llei 30/1992, de 26 de novembre, modificada per la Llei 4/1999, de 13 de gener. Les persones interessades podran interposar contra aquest els següents recursos:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà d'aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si és procedent, contra la desestimació presumpta d'aquest pel transcurs d'un mes, es podrà interposar en el termini de dos mesos recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o se n'haja produït la desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener; i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptat a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que les persones interessades puguen interposar qualsevol altra via que estimen oportuna.
  
València, 26 de juny de 2001
  
El conseller secretari del Govern Valencià,